ddrg/super_eurlex huggingface dataset:
KIRJALLINEN KYSYMYS E-0508/00 esittäjä(t): Christopher Huhne (ELDR) komissiolle. Todellinen BKT alueittain.



Virallinen lehti nro 374 E , 28/12/2000 s. 0092 - 0092



KIRJALLINEN KYSYMYS E-0508/00 esittäjä(t): Christopher Huhne (ELDR) komissiolle (28. helmikuuta 2000) Aihe: Todellinen BKT alueittain Jatkona vastaukseen, jonka komissio antoi kirjalliseen kysymykseen E-2223/99(1) ja jossa yksilöitiin unionin BKT:a asukasta kohti ja todellista BKT:a asukasta kohti unionin eri alueilla, kysyn seuraavaa. Voiko komissio antaa samat tiedot kultakin alueelta myös vuodelta 1997 viimeisimpien käytettävissä olevien tietojen pohjalta? Voiko komissio myös selittää, miksi näiden tietojen julkaiseminen kestää näin kauan? (1) EYVL C 203 E, 18.7.2000, s. 150. Pedro Solbes Miran komission puolesta antama vastaus (10. huhtikuuta 2000) Vuoden 1997 alueellisen bruttokansantuotteen (BKT:n) laskennan tulokset lähetetään suoraan arvoisalle parlamentin jäsenelle ja parlamentin pääsihteeristölle. Näiden alueellisten tilastojen julkaiseminen tapahtuu viipeellä, mutta on huomattava, että alueellinen BKT julkaistaan NUTS 3 -tasolla, toisin sanoen mukana on yli 1 000 yhteisön aluetta. Tietojen keruu ja käsittely jäsenvaltioissa vie aikaa. Jäsenvaltiot toimittavat alueellista bruttoarvonlisäystä koskevat perustilastotiedot 24 kuukautta viitevuoden päättymisen jälkeen. Tämä on tavanomainen aika tällaisten yksityiskohtaisten tilastotietojen keruuta varten. Valitettavasti jäsenvaltiot eivät aina lähetä tietoja tässä ajassa, ja Eurostatin on lykättävä julkaisemista siihen saakka, kunnes riittävä määrä perustietoja on toimitettu. Viime aikoihin saakka näille tilastoille ei ollut oikeudellista perustaa, joten käytettävissä ei ole ollut oikea-aikaisen tiedonsiirron täytäntöönpanovälinettä. Tilanne paranee, kun Euroopan kansantalouden tilinpitojärjestelmän (EKT95:n) tietojen toimittamista koskeva ohjelma tulee voimaan. Silloin aikaviive rajoitetaan todellakin 24 kuukauteen viitevuoden päättymisestä, joten Eurostatilla on joulukuussa 2001 käytettävissään tarvittavat tiedot vuoden 1999 alueellisen BKT:n laskemiseksi.
KIRJALLINEN KYSYMYS E-0984/00 esittäjä(t): Bill Miller (PSE) komissiolle. Evin-lain tapaus.



Virallinen lehti nro 374 E , 28/12/2000 s. 0197 - 0197



KIRJALLINEN KYSYMYS E-0984/00 esittäjä(t): Bill Miller (PSE) komissiolle (31. maaliskuuta 2000) Aihe: Evin-lain tapaus Komission jäsen Bolkestein on äskettäin kertonut, että Evin-lain tapausta käsitellään parhaillaan. Voiko hän kertoa, kuka johtaa näitä neuvotteluja ja huolehtiiko hän siitä, että parlamentti saa tiedon neuvottelujen tuloksista? Frederik Bolkestein komission puolesta antama yhteinen vastaus kirjallisiin kysymyksiin E-0984/00, E-0985/00 ja E-0986/00 (3. toukokuuta 2000) Komissio toistaa tutkivansa parhaillaan tätä tapausta hyvin huolellisesti. Tämä ei johdu ainoastaan parlamentin asiaa koskevasta huolesta vaan myös siitä, että komissio haluaa varmistaa sisämarkkinasääntöjen noudattamisen. Komission päätavoitteena tässä tapauksessa on varmistaa, että Evin-lain ekstraterritoriaaliset vaikutukset ovat EY:n perustamissopimuksen 49 artiklan (entinen 59 artikla) mukaisia. Tämä tarkoittaa sitä, että vaikutukset ovat oikeasuhtaisia kansanterveyden suojelua koskevaan tavoitteeseen nähden, jota komissio täysimääräisesti tukee. Tässä suhteessa komissio katsoo, että vuoden 1995 menettelysäännöt voisivat periaatteessa olla riittävä keino sen varmistamiseksi, että oikeasuhtaisuutta koskeva vaatimus täyttyy. Komissio on kuitenkin sitä mieltä, että Ranskan viranomaisten on edelleen parannettava sääntöjä niiden soveltamisen rajoittamiseksi pieneen määrään tarkasti määriteltyjä tapauksia ja sen varmistamiseksi, että ne takaavat paremman oikeusvarmuuden ja ennustettavuuden kaikille osapuolille, myös urheilutapahtumien järjestäjille muissa jäsenvaltioissa. Komissio aikoo keskustella näistä kysymyksistä Ranskan viranomaisten kanssa lähiaikoina. Kun komissio tekee asiassa lopullisen päätöksen, päätös julkaistaan tavanomaisia menettelyjä noudattaen, ja komissio vastaa tietenkin siinä vaiheessa mielellään kaikkiin parlamentin jäsenten mahdollisiin kysymyksiin.
KIRJALLINEN KYSYMYS P-1189/00 esittäjä(t): Sebastiano Musumeci (UEN) komissiolle. Espanjalaisissa appelsiineissa käytettävistä myrkyllisistä säilöntäaineista määrättävät rangaistukset.



Virallinen lehti nro 026 E , 26/01/2001 s. 0158 - 0159



KIRJALLINEN KYSYMYS P-1189/00 esittäjä(t): Sebastiano Musumeci (UEN) komissiolle (10. huhtikuuta 2000) Aihe: Espanjalaisissa appelsiineissa käytettävistä myrkyllisistä säilöntäaineista määrättävät rangaistukset Kirjalliseen kysymykseeni P-0357/98(1) annetussa vastauksessa komissio vahvisti, että maleiinihappoanhydridillä modifioitua ja pentaerytriitillä esteröityä hartsia ei voida hyväksyä elintarvikekäyttöön. Tätä valmistetta kuitenkin käytetään espanjalaisten appelsiinien kasvattamisessa ja säilönnässä. Komissio aikoi tehdä yksityiskohtaisen tutkimuksen mahdollisesta yhteisön lainsäädännön rikkomistapauksesta. 1. Onko näiden kahden vuoden aikana saatu tarvittavat tiedot tämän huolestuttavan ongelman perusteellista tutkimusta varten? 2. Mihin toimiin komissio aikoo ryhtyä Euroopan parlamentin ja neuvoston direktiiviä 95/2/EY(2) toistuvasti rikkoneita espanjalaisia vastaan? 3. Miten se aikoo edistää kasviterveysrajojen valvontaa, jotta kuluttajille haitallisten tuotteiden markkinoillepääsy voidaan estää? (1) EYVL C 223, 17.7.1998, s. 170. (2) EYVL L 61, 18.3.1995, s. 1. David Byrnen komission puolesta antama vastaus (19. toukokuuta 2000) Arvoisa parlamentin jäsen toimitti komissiolle kirjallisessa kysymyksessään P-357/98 tietoja, joiden perusteella komissio on ryhtynyt toimenpiteisiin saadakseen Espanjan viranomaisilta kaikki tarvittavat tiedot asiasta. Espanjan viranomaiset ovat myöntäneet antaneensa luvan käyttää sitrushedelmien käsittelyyn korjuun jälkeen ainetta, joka sisältää maleiinihappoanhydridillä modifioitua ja pentaerytriitillä esteröityä hartsia. Viranomaiset kuitenkin totesivat katsoneensa, että kyseinen aine kuuluu kasvinsuojeluaineiden markkinoille saattamisesta annetun neuvoston direktiivin 91/414/ETY(1) soveltamisalaan. Komission todettua, että kyseinen toiminta on sovellettavan yhteisön lainsäädännön ja erityisesti elintarvikkeiden muista lisäaineista kuin väri- ja makeutusaineista 20. helmikuuta 1995 annetun Euroopan parlamentin ja neuvoston direktiivin 95/2/EY vastaista, Espanjan viranomaiset vahvistivat hiljattain aikovansa peruuttaa kiistanalaisten aineiden käyttöluvan. Komissio päättää näin ollen asian käsittelyn. Yleisesti ottaen on jäsenvaltioiden tehtävänä valvoa, että elinkeinonharjoittajat soveltavat moitteettomasti edellä mainittua lainsäädäntöä. Jos jäsenvaltio ei noudata velvoitettaan, komissio voi päättää, aloittaako se EY:n perustamissopimuksen 226 artiklassa (ent. 169 art.) määrätyn menettelyn. (1) EYVL L 230, 19.8.1991.
KIRJALLINEN KYSYMYS E-0423/00 esittäjä(t): Rodi Kratsa-Tsagaropoulou (PPE-DE) neuvostolle. Ihmisoikeuksien kunnioittaminen osana Euroopan unionin ulkopolitiikkaa.



Virallinen lehti nro 330 E , 21/11/2000 s. 0156 - 0156



KIRJALLINEN KYSYMYS E-0423/00 esittäjä(t): Rodi Kratsa-Tsagaropoulou (PPE-DE) neuvostolle (17. helmikuuta 2000) Aihe: Ihmisoikeuksien kunnioittaminen osana Euroopan unionin ulkopolitiikkaa Eurooppa-Afrikka-huippukokous tarjoaa poikkeuksellisen tilaisuuden näiden kahden maailman lähentymiseen ja yhteisymmärryksen kehittämiseen sekä uusien yhteistyösuhteiden solmimiseen. Euroopan unionin tulee toimia päättäväisesti sellaisen huippukokouksen asialistan puolesta, johon on sisällytetty demokratian periaatteet ja ihmisoikeuksien kunnioittaminen. Mitä kysymyksiä neuvosto ehdottaa kyseisen huippukokouksen asialistalle? Sisältyvätkö näihin kysymyksiin miesten ja naisten tasa-arvoinen kohtelu, lasten suojelu ja kansainvälisen lasten oikeuksien yleissopimuksen kunnioittaminen? Vastaus (2. toukokuuta 2000) Neuvosto on samaa mieltä arvoisan parlamentin jäsenen kanssa siitä, että Afrikan ja Euroopan välinen huippukokous, joka pidetään Kairossa 3. 4. huhtikuuta 2000, on erinomainen tilaisuus luoda uuden vuosisadan kynnyksellä Euroopan unionin jäsenvaltioiden ja Afrikan valtioiden välille strateginen kumppanuussuhde, joka perustuu meitä yhdistävään historialliseen perintöön sekä yhteiseen mielenkiintoomme edistää rauhaa, demokratiaa, ihmisoikeuksia, kehitystä ja köyhyyden poistamista. Huippukokoukseen osallistuvien valtion ja hallitusten päämiesten keskustelunaiheet on sovittu yhteisymmärryksessä Euroopan unionin ja sen afrikkalaisten kumppanien kesken. Ne koskevat politiikan, talouden ja kehityksen alaa. Euroopan unioni kiinnittää erityistä huomiota afrikkalaisten kumppaniensa kanssa käytävään poliittiseen vuoropuheluun, johon kuuluu myös perinpohjainen keskustelu demokratian ja ihmisoikeuksien edistämisestä, muun muassa arvoisan parlamentin jäsenen mainitsemista kysymyksistä.
KIRJALLINEN KYSYMYS E-0421/00 esittäjä(t): Ulrich Stockmann (PSE) komissiolle. Moottoriajoneuvojen varustaminen varoituskolmioilla.



Virallinen lehti nro 374 E , 28/12/2000 s. 0071 - 0071



KIRJALLINEN KYSYMYS E-0421/00 esittäjä(t): Ulrich Stockmann (PSE) komissiolle (23. helmikuuta 2000) Aihe: Moottoriajoneuvojen varustaminen varoituskolmioilla Saksalaiselta teollisuusyhtiöltä saamieni tietojen mukaan moottoriajoneuvojen varustaminen kahdella varoituskolmiolla on viime vuoden kesästä lähtien ollut pakollista Espanjan kuningaskunnassa. Aikooko Euroopan komissio esittää vastaavanlaisen ehdotuksen, jolla velvoitetaan varustamaan kaikki moottoriajoneuvot kahdella varoituskolmiolla koko EU:n alueella? Loyola de Palacion komission puolesta antama vastaus (28. maaliskuuta 2000) Komissio on tietoinen Espanjan lainsäädännöstä, jonka mukaan kaikissa ajoneuvoissa on oltava kaksi varoituskolmiota. Tämä vaatimus sisältyy ajoneuvoja koskevien yleisten vaatimusten 19 artiklaan ja liitteeseen XII, jotka on julkaistu kuninkaan asetuksena (Real Decreto 2822/98) 23. joulukuuta 1998. Varoituskolmiosta ei säädetä ajoneuvojen rakennevaatimuksissa vaan sitä koskeva vaatimus sisältyy liikennesääntöihin. Liikennesäännöt kuuluvat yleensä jäsenvaltion toimivaltaan. Komissio ei suunnittele Espanjan järjestelmän laajentamista koko yhteisöön.
KIRJALLINEN KYSYMYS P-0393/00 esittäjä(t): Caroline Lucas (Verts/ALE) komissiolle. Neuvoston direktiivi 91/628 (muutettuna direktiivillä 95/29) eläinten suojelusta kuljetuksen aikana.



Virallinen lehti nro 330 E , 21/11/2000 s. 0150 - 0150



KIRJALLINEN KYSYMYS P-0393/00 esittäjä(t): Caroline Lucas (Verts/ALE) komissiolle (8. helmikuuta 2000) Aihe: Neuvoston direktiivi 91/628 (muutettuna direktiivillä 95/29) eläinten suojelusta kuljetuksen aikana Neuvoston direktiivissä 91/628(1) (muutettuna neuvoston direktiivillä 95/29(2) todetaan, että eläimiä ei saa kuljettaa oloissa, jotka voivat aiheuttaa kärsimystä ja että jäsenvaltiot vastaavat direktiivin asianmukaisesta täytäntöönpanosta. Kesäkuussa 1995 annetun neuvoston direktiivin 95/29 13 artiklan mukaan komission tuli esittää 31. joulukuuta 1999 mennessä neuvostolle kertomus jäsenvaltioiden tämän direktiivin täytäntöönpanon jälkeisistä kokemuksista, ja kertomukseen tuli liittää mahdollisia ehdotuksia. Milloin komissio aikoo täyttää tämän vaatimuksen? Onko komissio yhtä mieltä siitä, että komission kertomukseen liitettyjen ehdotusten tavoitteena tulisi olla unionin politiikan muuttaminen siten, että elävien eläinten pitkistä kuljetuksista luovutaan ja ne korvataan lihan myynnillä? (1) EYVL L 340, 11.12.1991, s. 17. (2) EYVL L 148, 30.6.1995, s. 52. David Byrnen komission puolesta antama vastaus (3. maaliskuuta 2000) Komission vastuualue eläinsuojelun osalta on laajentunut EY:n perustamissopimukseen äskettäin tehdyn muutoksen nojalla. Siinä edellytetään, että Euroopan yhteisön toimielimet ja jäsenvaltiot ottavat eläinten hyvinvoinnin vaatimukset täysimääräisesti huomioon laatiessaan maatalous- ja liikennepolitiikkaa ja yhtenäismarkkina- ja tutkimuspolitiikkaa. Komissio esittää tämän vuoden ensimmäisen neljänneksen aikana neuvostolle kertomuksen jäsenvaltioissa saaduista kokemuksista yhteisön tämän alan lainsäädännön soveltamisessa eläinten suojelemisesta kuljetuksen aikana annetun neuvoston direktiivin 91/628/ETY, sellaisena kuin se on muutettuna 29 päivänä kesäkuuta 1995 annetulla neuvoston direktiivillä 95/29/EY, 13 artiklan mukaisesti. Komission näkemyksen mukaan eläimiä voidaan kuljettaa niiden hyvinvoinnin kannalta tyydyttävissä oloissa, jos kaikki yhteisön lainsäädännön säännökset pannaan tinkimättä täytäntöön. On kuitenkin ilmeistä, että ongelmia esiintyy erityisesti hyvin pitkillä matkoilla sekä yhteisön sisällä että yhteisön ulkopuolisista Euroopan maista tuotujen eläinten osalta. Komissio tarkastelee tiiviisti näiden ongelmien esiintymistä, ja ongelmista huomautetaan jäsenvaltioille, jos ja kun niitä esiintyy. Komissio ottaa huomioon eläinten suojelemisesta kuljetuksen aikana annetun direktiivin täytäntöönpanoa koskevat, edellä mainitusta raportista saadut tiedot sekä asiaa koskevat tieteelliset todisteet yhteisön nykyisen lainsäädännön muuttamisen yhteydessä.
KIRJALLINEN KYSYMYS E-1384/00 esittäjä(t): Michl Ebner (PPE-DE) komissiolle. Ruotsin malli ‐ esimerkki naisten tasa-arvosta julkisella alalla.



Virallinen lehti nro 046 E , 13/02/2001 s. 0184 - 0185



KIRJALLINEN KYSYMYS E-1384/00 esittäjä(t): Michl Ebner (PPE-DE) komissiolle (4. toukokuuta 2000) Aihe: Ruotsin malli esimerkki naisten tasa-arvosta julkisella alalla Ruotsissa 90-luvulla harjoitettu esimerkillinen käytäntö on johtanut naisten tasapuoliseen edustukseen julkisella alalla. Ruotsissa toteutettiin tällöin julkisen sektorin kaikkien alojen ylimmille johtohenkilöille suunnattu koulutus- ja valistusohjelma. Tähän ohjelmaan osallistuivat sittemmin myös pääministeri ja kaikki hallituksen jäsenet. Aikooko komissio ryhtyä toimiin tällaisten esimerkillisten menettelyjen laajamittaiseksi julkistamiseksi, jotta muut EU:n jäsenvaltiot ja ehdokasvaltiot voivat ottaa niistä oppia? Mistä Euroopan unionin rahoitusvälineestä tällaisia aloitteita voidaan rahoittaa? Anna Diamantopouloun komission puolesta antama vastaus (15. kesäkuuta 2000) Komissio on yhtä mieltä arvoisan parlamentin jäsenen kanssa siitä, että Ruotsin malli naisten osuuden lisäämisessä julkisella sektorilla on ollut hyvin menestyksekäs. Malli onkin toiminut esimerkkinä lukuisissa projekteissa, joita on tuettu miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (19962000) 22. joulukuuta 1995 tehdyllä neuvoston päätöksellä(1). Päätöksessä säädetään yhteisrahoituksen myöntämisestä aloitteille, joilla levitetään naisten osuuden edistämiseen myöskin julkisella sektorilla liittyvien parhaiden toimintatapojen malleja. Komissio tuki lisäksi naisten osuuden edistämistä julkisella sektorilla käsittelevää konferenssia, jossa Ruotsin oikeusasiamies piti kattavan esitelmän Ruotsin järjestelmästä. Uudessa sukupuolten tasa-arvoa koskevassa puiteohjelmassa (20012005) asetetaan etusijalle naisten osuuden kasvattaminen korkeimmilla johtopaikoilla(2). Komission omassa piirissä virkamiehille tarjotaan valistusta sukupuolten tasa-arvoasioista. Tavoitteena on tukea komission aktiivista sukupuolten tasa-arvoon tähtäävää politiikkaa päätöksentekopaikoilla. Komissio aikoo piakkoin tehdä päätöksen sukupuolten tasapuolisesta osallistumisesta komissiota neuvomaan perustettuihin komiteoihin ja asiantuntijaryhmiin. (1) EYVL L 335, 30.12.1995. (2) [Komission on määrä hyväksyä ohjelma 30. toukokuuta.].
KIRJALLINEN KYSYMYS E-1255/00 esittäjä(t): Armando Cossutta (GUE/NGL) komissiolle. Alaikäisen italialaistytön maastapoistumisen estäminen Kuwaitissa.



Virallinen lehti nro 374 E , 28/12/2000 s. 0213 - 0214



KIRJALLINEN KYSYMYS E-1255/00 esittäjä(t): Armando Cossutta (GUE/NGL) komissiolle (14. huhtikuuta 2000) Aihe: Alaikäisen italialaistytön maastapoistumisen estäminen Kuwaitissa Erica on 13-vuotias tyttö, jonka äiti on italialainen ja isä egyptiläinen. Tammikuun puolesta välistä lähtien hän on piilotellut Italian suurlähetystössä Kuwait Cityssä, josta hän vapaaehtoisesti ja omasta aloitteestaan haki turvaa. Vanhempien erottua isälle myönnettiin tytön huoltajuus, mutta Erica ei missään nimessä halua asua hänen kanssaan islamilaisessa ympäristössä ja maassa, joka tunnetusti polkee monia eurooppalaisten naisten itsestään selvinä pitämiä oikeuksia. Erica on Italian kansalainen ja haluaa palata asumaan Italiaan äitinsä ja pikkusiskonsa luokse. Italian viranomaiset ovat ottaneet tytön suojelukseensa ja antavat tälle kaiken mahdollisen tuen Italian lainsäädännön mukaisesti. On kuitenkin hyvin vaikeaa saada hänet pois Kuwaitista takaisin äitinsä luo, mitä tyttö itse haluaa ja minkä hän on myös itse vahvistanut Italian tasavallan presidentille Carlo Azeglio Ciampille osoittamassaan kirjeessä. Mihin toimiin komissio aikoo ryhtyä, jotta sen edustaja voisi auttaa Italian suurlähetystöä tämän pyrkimyksissä noudattaa Erican tahtoa ja mahdollistaa hänen paluunsa Eurooppaan äitinsä luo? Christopher Pattenin komission puolesta antama vastaus (16. toukokuuta 2000) Komissiolla ei ole ulkomaanedustustoa Kuwaitissa. Komissiota ei ole pyydetty käsittelemään arvoisan parlamentin jäsenen esiin tuomaa asiaa, joka ei kuulu komission vaan jäsenvaltioiden toimivaltaan ja tässä tapauksessa Italian ja Kuwaitin kahdenvälisten suhteiden alalle. Komissio luottaa siihen, että kyseisten kahden maan viranomaiset ratkaisevat ongelman lakeja noudattaen ja tytön etujen mukaisesti.
KIRJALLINEN KYSYMYS E-0873/00 esittäjä(t): Alejandro Agag Longo (PPE-DE) komissiolle. Arvonlisävero.



Virallinen lehti nro 026 E , 26/01/2001 s. 0124 - 0124



KIRJALLINEN KYSYMYS E-0873/00 esittäjä(t): Alejandro Agag Longo (PPE-DE) komissiolle (22. maaliskuuta 2000) Aihe: Arvonlisävero Euroopan unionissa on ollut 31. joulukuuta 1992 lähtien tilapäinen epäsuoran verotuksen järjestelmä. Euroopan parlamentti on todennut useaan otteeseen, että on saatava aikaan lopullinen järjestelmä, joka perustuu periaatteeseen verotuksesta alkuperämaassa. Tähän mennessä arvonlisäverotuksen tilapäiseen järjestelmään on tehty vain pieniä muutoksia. Yhtenäismarkkinoiden hyvä toiminta edellyttää lopullista järjestelmää, joka ei lisää markkinoiden vapaan toiminnan vääristymiä ja edistää resurssien parasta mahdollista jakautumista. Komission työohjelmassa vuodelle 2000 ei kuitenkaan näytä olevan suunnitelmaa tämän suuntaisiksi toimenpiteiksi. Onko komission suunnitelmana vieläkin luoda lopullinen ja tehokas arvonlisäverojärjestelmä? Mistä johtuu komission selvä toimettomuus tässä asiassa? Frederik Bolkesteinin komission puolesta antama vastaus (28. huhtikuuta 2000) Komissio on yhtä mieltä arvoisan parlamentin jäsenen kanssa siitä, että ainoastaan lopullisen arvonlisäverojärjestelmän käyttöönotto, jossa perusperiaatteena on verotus alkuperäjäsenvaltiossa, takaa sisämarkkinoiden mahdollisimman hyvän toiminnan, koska silloin liiketoimia yhteisössä kohdellaan samalla tavalla kuin jonkin jäsenvaltion sisäisiä liiketoimia. Tällainen alkuperämaassa verottamiseen perustuva lopullinen järjestelmä on liike-elämän ja verohallinnon kannalta hallinnollisesti yksinkertainen ja petosten ja veronkierron torjunnassa tehokas. Tilapäisen järjestelmän hyväksymisen yhteydessä neuvosto sitoutui oikeudellisesti ja poliittisesti tähtäämään lopullisen järjestelmän käyttöönottoon viiden vuoden kuluessa. Komissio antoi vuonna 1996 jäsenvaltioiden ilmaisemien varausten vuoksi tiedonannon(1), jossa se ehdotti toisenlaista lähestymistapaa, jonka mukaan lopulliseen järjestelmään siirryttäisiin asteittain. Sen jälkeen asia ei ole sanottavasti edistynyt eivätkä komission ehdotukset arvonlisäverotuksen alalla ole yleisesti ottaen johtaneet mihinkään. Tämän vuoksi komissio hyväksyi 29. maaliskuuta 2000 uuden strategian periaatteet(2), joilla ei missään tapauksessa ole tarkoitus syrjäyttää pitemmän aikavälin tavoitetta alkuperään perustuvasta lopullisesta järjestelmästä, vaan lähinnä parantaa nykyistä järjestelmää. Lyhyellä aikavälillä olisi keskusteltava neuvostolle tehdyistä ehdotuksista, joilla pyritään yksinkertaistamaan nykyisiä sääntöjä ja yhdenmukaistamaan niiden soveltamista, mukauttamaan yhteisön lainsäädäntöä nykytalouden vaatimuksiin esimerkiksi sähköisen kaupankäynnin tai postipalvelujen alalla sekä aktivoimaan ja lujittamaan alan hallinnollista yhteistyötä. Näiden tavoitteiden toteutuminen helpottaisi pitemmällä aikavälillä siirtymistä lopulliseen arvonlisäverojärjestelmään, joka on edelleen tavoitteena. (1) KOM(96) 328 lopullinen. (2) SEC(2000) 528.
KIRJALLINEN KYSYMYS P-0789/00

esittäjä(t): Lord Inglewood (PPE-DE) komissiolle

(9. maaliskuuta 2000)

Aihe: Yhteinen maatalouspolitiikka

Vastauksessaan Britannian parlamentin ylähuoneessa esittämääni kirjalliseen kysymykseen (PQ 788, päivätty 28. helmikuuta 2000) maatalous-, kalastus- ja elintarvikeministeriön apulaisministeri Lady Hayman totesi, että nykymuodossaan yhteinen maatalouspolitiikka ei palvele kunnolla viljelijöiden, kuluttajien eikä veronmaksajien etuja. Onko komissio samaa mieltä?

Franz Fischlerin komission puolesta antama vastaus

(29. maaliskuuta 2000)

Yhteinen maatalouspolitiikka (YMP) kehittyy jatkuvasti. Sitä on kehitetty sen perustamisesta lähtien vastaamaan entistä paremmin EY-perustamissopimuksen 33 artiklassa (entisessä 39 artiklassa) ilmoitettuja tavoitteita. Vuoden 1992 uudistus ja äskettäin tehty Agenda 2000 -uudistus ovat perustavasti muuttaneet yhteistä maatalouspolitiikkaa lisäämällä sisäistä ja ulkoista kilpailukykyä ja maataloustuotannon laatupainotteisuutta maatalousväestön kohtalaisen elintason takaamiseksi, ympäristötavoitteiden sisällyttämiseksi entistä paremmin yhteisen maatalouspolitiikkaan sekä maaseudun kehityksen ja täydentävien tai vaihtoehtoisten tulonlähteiden tai työpaikkojen luomisen tehostamiseksi.

YMP:n rakenne ja nykyinen uudistamisprosessi heijastelevat kaikkien jäsenvaltioiden ja maatalouspolitiikan piiriin kuuluvien tahojen etuja. On huomauttava, että Agenda 2000 -uudistus hyväksyttiin yksimielisesti Berliinin Eurooppa-neuvostossa. Uudistukset nimittäin antavat jäsenvaltioille väljyyttä YMP:n täytäntöönpanon räätälöimiseksi kunkin valtion kansallisen tilanteen mukaan niin, että maaseudun kehittämiseen ja ympäristökysymyksiin voidaan kiinnittää enemmän huomiota.

Edellä mainittujen seikkojen vuoksi komissio ei yhdy Yhdistyneen kuningaskunnan ministerin esittämään näkemykseen.